Даведаліся, што РДР не абмяжоўваецца адной пляцоўкай. Маецца ў яго свой філіял у Жырмунах, дзе нараджаюцца керамічныя сувеніры, ёсць таксама народныя ткачыхі ў вёсцы Пагародна, якія прадстаўляюць раён на рэспубліканскіх і міжнародных выставах. Дзейнічае тут аматарскае аб’яднанне “Школа ткацтва”, якое ўсебакова падтрымліваецца мясцовымі ўладамі. І не дзіва, бо зараз стаіць задача ўнесці мясцовую традыцыю ткацтва ў Дзяржаўны спіс элементаў нематэрыяльнай гісторыка-культурнай спадчыны. А ў перспектыве — і абрад “У цыганы” той жа самай вёскі.